CELEX: C2007/283/72
Language: lt
Date: 2007-11-24 00:00:00
Title: Byla T-382/07 2007 m. spalio 5 d. pareikštas ieškinys byloje Prancūzija prieš Tarybą

24.11.2007   
            
            
               LT
            
            
               Europos Sąjungos oficialusis leidinys
            
            
               C 283/40
            
         2007 m. spalio 5 d. pareikštas ieškinys byloje Prancūzija prieš Tarybą
   
   (Byla T-382/07)
   (2007/C 283/72)
   Proceso kalba: prancūzų
   Šalys
   
      Ieškovė: Prancūzijos Respublika, atstovaujama E. Belliard, G. de Bergues ir A.-L. During
   
      Atsakovė: Europos Sąjungos Taryba
   Ieškovės reikalavimai
   
               —
            
            
               Panaikinti 2007 m. birželio 28 d. Tarybos reglamentą (EB) Nr. 809/2007, iš dalies keičiantį reglamentus (EB) Nr. 894/97, (EB) Nr. 812/2004 ir (EB) Nr. 2187/2005 dėl dreifuojančių tinklų (1).
            
         
               —
            
            
               Priteisti iš Tarybos bylinėjimosi išlaidas.
            
         Ieškinio pagrindai ir pagrindiniai argumentai
   Skundžiamo reglamento tikslas šio ieškinio prasme yra vienodai apibrėžti dreifuojančius tinklus. Ieškovė reglamente pateiktą apibrėžimą ginčija tiek, kiek juo dreifuojantiems tinklams priskiriami tinklai, tokie kaip „thonaille“, ir tokiu būdu jiems taiko Reglamento Nr. 894/97 (2) 11a straipsnyje numatytą naudojimo draudimą.
   Pagrįsdama ieškinį ieškovė pirmiausiai teigia, kad skundžiamas reglamentas turi būti panaikintas dėl motyvavimo nebuvimo, nes jame nenurodytos priežastys, dėl kurių jis dreifuojantiems tinklams taikomus naudojimo apribojimus išplečia stabiliems tinklams, tokiems kaip „thonaille“.
   Antra, ji teigia, kad skundžiamas reglamentas taip pat pažeidžia ir proporcingumo principą tiek, kiek jame nustatytų dreifuojančių tinklų draudimas akivaizdžiai nesuderinamas su šiuo draudimu siekiamais tikslais ir specifiniu „thonaille“ pobūdžiu lyginant su kitais dreifuojančių tinklų tipais.
   Galiausiai ieškovė tvirtina, kad dreifuojančių tinklų, tokie kokie yra apibrėžti Reglamente Nr. 809/2007, draudimas yra diskriminacinis tiek, kiek „thonaille“ tipo tinklų ir kitų dreifuojančių tinklų vienodas traktavimas, atsižvelgiant į jų savybes, nėra pateisinamas.
   
      (1)  OL L 182, p. 1.
   
      (2)  1997 m. balandžio 29 d. Tarybos reglamentas (EB) Nr. 894/94, nustatantis tam tikras technines žuvininkystės išteklių apsaugos priemones (OL L 132, p. 1).